
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 184 

7 Μαίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη ως αναδασωτέας δασικής έκτασης εμβαδού 

2,580 στρ. στη δασική θέση «Καμίνι» του Δήμου 

Βάρης της Νομαρχίας Πειραιά. 1 

Επικύρωση καθορισμού οριογραμμών τμήματος ρέ¬ 
ματος που βρίσκεται στη θέση «Τοπόλιανη» του 
Δ.Δ. Λεπτοκαρυάς, του Δήμου Ανατολικού Ολύ- 

μπου, του Νομού Πιερίας. 2 

Κήρυξη ως αναδασωτέας έκτασης 399,536 στρ. στη 
θέση «Λαχανιάς», περιφέρειας οικισμού Αγίας Κυ¬ 
ριακής, Δ. Μονεμβάσιας, Νομού Λακωνίας. 3 


ΑΠΟΦΑΣΕΙ Σ 

Αριθμ. 788 (1) 


Κήρυξη ως αναδασωτέας δασικής έκτασης εμβαδού 

2,580 στρ. στη δασική θέση «Καμίνι» του Δήμου Βά¬ 
ρης της Νομαρχίας Πειραιά. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις: α) των άρθρων 24 παρ. 1 και 117 παρ. 
3 του Συντάγματος της Χώρας. 

β) των άρθρων 200, 201 και 205 του ν.δ. 86/1969 (ΦΕΚ 
7 Α'/8.1.1969) «περί Δασικού Κώδικα». 

γ) των άρθρων 37, 38, 39, 40, 41, 42, 43, 44 και 79 του 
ν. 998/1979 (ΦΕΚ 289 τ. Α'/29.12.1979) «περί προστασίας 
των δασών και των δασικών εν γένει εκτάσεων της 
Χώρας», καθώς και του άρθρου 70 παρ. 3, όπως συμπλη¬ 
ρώθηκε με το άρθρο 12 παρ. 2 του ν.. 2040/1992 (ΦΕΚ 
70 τ.Α723.4.1992) «περί ρύθμισης Θεμάτων Υπουργείου 
Γεωργίας κ,λ.π.» 

δ) του άρθρου 5 του ν. 3200/1955 «περί διοικητικής 
αποκεντρώσεως» σε συνδυασμό με τις διατάξεις του ν.δ. 
532/1970 (ΦΕΚ 103 Τ.Α71970) «περί συμπληρώσεως των 
διατάξεων διοικητικής αποκεντρώσεως» σε συνδυασμό 
με τις διατάξεις του β.δ. 709/5.11.1970 (ΦΕΚ 235 Τ.Α71970) 
«περί καθορισμού των διατηρουμένων αρμοδιοτήτων 
κ,λ.π.». 

ε) των άρθρων 4 παρ.6 και 6 παρ.7 του ν. 2240/1994 
(ΦΕΚ 153 Τ.Α71994) και των άρθρων 14 παρ. 1,2 και 15 του 
ν. 2399/1996 (ΦΕΚ 90 τ. ΑΤΙ996). 


στ) του άρθρου 7 του ν. 2503/1997 (ΦΕΚ 107 τ.Α7 
30.5.1997) «περί Διοίκησης, οργάνωσης, στελέχωσης 
της Περιφέρειας κ.λ.π.» 

ζ) των άρθρων 1 παρ. 2,2 παρ. 7 και 3 παρ. 4 του ν. 
2647/1998 (ΦΕΚ 237 τ.Α722.10.1998) «περί μεταβίβασης 
αρμοδιοτήτων στις Περιφέρειες», η) του άρθρου 120 του 
ν. 1892/1990 « Για τον εκσυγχρονισμό και την ανάπτυξη 
και άλλες διατάξεις». 

2.. Τις εξής διαταγές του Υπουργείου Γεωργίας: 

α) 160417/1180/8.7.1980, β) 182447/3049/24.9.1980, 

γ) 141823/24.2.1983. 

3. Την υπ’ αριθμ. οικ. 778/16.1.2004 απόφασή μας «περί 
μεταβίβασης στους Δ/ντές Δασών της Περιφέρειας, της 
εξουσίας να υπογράφουν με εντολή μας κ,λ.π.» 

4. Την υπ’ αριθμ. 6607/06/13.3.2007 πρόταση του αρ¬ 
μοδίου Δασαρχείου Πειραιά σχετικά με την κήρυξη ως 
αναδασωτέας της κατωτέρω δασικής έκτασης, εμβαδού 

2,580 στρ. που καταστράφηκε σταδιακά από παράνομη 
εκχέρσωση (τμήμα της εμβαδού 0,186 στρ. καταστρά¬ 
φηκε από παράνομη επιχωμάτωση, από τον Στέγγο Γε- 
ώργιο του Κων/νου μετά από διενέργεια αυτοψίας στις 
18.7.2002), στη δασική θέση «Καμίνι» του Δήμου Βάρης. 

5. Την εκ του Συντάγματος υποχρέωση για την επανε- 
γκατάσταση της δασικής βλάστησης που καταστράφηκε 
από εκχέρσωση και η οποία θα αποκατασταθεί με φυσι¬ 
κή αναγέννηση ή με πρόγραμμα τεχνητής αναδάσωσης, 
σύμφωνα με τις εκάστοτε ισχύουσες διατάξεις. 

6. Την υπ’ αριθμ. 108424/34 απόφαση του Υπουργού 
Γεωργίας, με την οποία κηρύχθηκε αναδασωτέα ευ¬ 
ρύτερη έκταση, τμήμα της οποίας είναι η παραπάνω 
έκταση, αποφασίζουμε: 

Κηρύσσουμε ως αναδασωτέα, με σκοπό την προστα¬ 
σία για την επανεγκατάσταση της δασικής βλάστησης, 
που καταστράφηκε από εκχέρσωση, δασική έκταση εμ¬ 
βαδού 2,580 στρ. (δύο στρεμμάτων και πεντακοσίων 
ογδόντα χιλιοστών του στρέμματος). 

Η έκταση αυτή, που βρίσκεται στη θέση «Καμίνι» του 
Δήμου Βάρης του Νομού Πειραιά, καλυπτόταν από δα¬ 
σική βλάστηση με πεύκα, και αείφυλλα πλατύφυλλα με 
ποσοστό κάλυψης >25%. 

Στο από 1.3.2007 διάγραμμα με κλίμακα 1:2000, το 
οποίο αποτελεί αναπόσπαστο μέρος της απόφασης 
αυτής, η εν λόγω έκταση φαίνεται με τα στοιχεία Α, Β, 
Γ, Δ, Ε, Ζ, Η, Θ, I, Κ, Λ, Μ, Α (και στο ενσωματωμένο από- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


σπασμα φύλλων Γ.Υ.Σ αριθμ. 6465/6,8 κλίμακας 1:5000 με 
μαύρη σκίαση και τα ίδια στοιχεία) και με όρια: 
Ανατολικά: Με κληροτεμάχιο. 

Δυτικά: Με κληροτεμάχιο. 

Βόρεια: Με την οδό Φλέμινγκ. 

Νότια: Με αγρό και κληροτεμάχιο. 

Η απόφαση αυτή ισχύει από της κοινοποιήσεως της 
αρμοδίως (άρθρο 41 ν. 998/1979) και προ της δημοσι- 


εύσεως της στην Εφημερίδα της Κυβερνήσεως (άρθρο 
37 ν. 3200/1955). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 24 Απριλίου 2007 

Ο Γενικός Γραμματέας Περιφέρειας 
ΧΑΡ. ΜΑΝΙΑΤΗΣ 

ΤΟΠΟΓΡΑΦΙΚΟ ΔΙΑΓΡΑΜΜΑ 

Δημόσιας Δασικής αναδασωτέας έκτασης στην οποία σε τμήμα της (εμβαδόν 0,186 στρμ.) ο 
Στέγγος Γεώργιος επιχωμάτωσε και διαμόρφωσε σε δρόμο στη θέση “Καμίνι”, Περιφέρειας 
Δήμου Βάρης, με στοιχεία Α, Β, Γ, Δ, Ε, Ζ, Η, Θ, I, Κ, Λ, Μ, Α Εμβαδού 2,58 στρ. Η έκταση 
έχει κηρυχθεί αναδασωτέα με την υπ’ αριθμ. 108424/34 απόφαση Υπ. Γεωργίας. 


Κλίμακα 1:5,000 


.. ■ , ^ 

. ■ · - :· ^ ιι 


Απόσπασμα Χάρτου Γ.Υ.Σ. 1:5000 
Αριθμ. Πινακίδας 6465/6,8 
Στο οποίο φαίνεται η θέση της 
αναδασωτέας έκτασης 



ΕΘΝΙΚΟ ΤΥΠΟΓΡΑΦΕΙΟ 

Για τεχνικού; λόγου; στο σχεδιάγραμμα 
έγινε σμίκρυνση κατά ποσοστό % 


01-03-07 
Η Συντάκτρια 


Γεωργίου Γιασεμή 
Δασοπόνος 


Θεωρήθηκε και επισυνάπτεται στην υπ’ αριθμ. 


Ανήκει αναπόσίΚκΓ'α 
Απόφαση ιοο Γενικοί:· Γρ/ 


.ιιπ’ Τ ο 


ι:Αν ί^ειας Ατπκης 

«5Η -:α - *> 


Ρ ΜΤΙβΛ, 



■ΠΡΑΙΑΣ. ;($. ]..Η. 
Ο Δ/ντής Δασών 



πρόταση μας. 

ΙϊψΆΙΑΣ. 72007 

'^ρ\ Ο Δασάρχης 

'% # 

Μπαλόγιαννης Κων/νος 

Δ. Δασολόγος 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθμ. 2649 (2) 

Επικύρωση καθορισμού οριογραμμών τμήματος ρέμα¬ 
τος που βρίσκεται στη θέση «Τοπόλιανη» του Δ.Δ. 
Λεπτοκαρυάς, του Δήμου Ανατολικού Ολύμπου, του 
Νομού Πιερίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του άρθρου 5 του ν. 3010/23.4.2002 
«Εναρμόνιση του ν. 1650/1986 με τις οδηγίες 97/11 Ε.Ε. 
και 96/61 Ε.Ε., διαδικασία οριοθέτησης και ρυθμίσεις 
θεμάτων για τα υδατορέματα και άλλες διατάξεις» (ΦΕΚ 
91Α/25.4.2002). 

2) Τις διατάξεις του ν. 2503/1997 «Διοίκηση, οργάνωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις» (ΦΕΚ 107Α/1997) 

3) Τις διατάξεις του άρθρου 90 του π.δ/τος 63/2005 
(ΦΕΚ 98Α'/22.4.2005) «Κωδικοποίηση της Νομοθεσίας για 
την Κυβέρνηση και τα Κυβερνητικά όργανα». 

4) Τις διατάξεις του άρθρου 10 του ν. 3044/2002 (ΦΕΚ 
197Α/27.8.2002) για την «Άσκηση αρμοδιοτήτων του Πο- 
λεοδομικού Σχεδιασμού». 

5) Το υπ’ αριθμ. 20/8529/15.11.2006 έγγραφο της 
Δ.Τ.Υ.Ν.Α. Πιερίας προς Δήμο Ανατολικού Ολύμπου. 

6) Την υπ’ αριθμ. πρωτ. 20/1985 οικ./9.3.2007 απόφαση 


της Δ.Τ.Υ.Ν.Α. Πιερίας για τον καθορισμό οριογραμμών 
τμήματος του ρέματος. 

7) Την υπ’ αριθμ. 1891/19.3.2007 απόφαση της Δ/νσης Δη- 
μοσίωνΈργων, τμήμα Υδραυλικών Έργων, έγκρισης της 
υδρολογικής-υδραυλικής μελέτης του προς καθορισμό 
των οριογραμμών τμήματος ρέματος, αποφασίζουμε: 

Επικυρώνεται ο καθορισμός των οριογραμμών τμήμα¬ 
τος ρέματος που βρίσκεται στη θέση «Τοπόλιανη» του 
Δ.Δ. Λεπτοκαρυάς, του Δήμου Ανατολικού Ολύμπου, του 
Νομού Πιερίας. «Βουλή», με συντεταγμένες των κορυφών 
των πολυγωνομετρικών των γραμμών: 

Α1,Α2,...Α19,Α20,Α21 και Δ1,Δ2,...Δ20,Δ21 

όπως αυτές απεικονίζονται στο τοπογραφικό διά¬ 
γραμμα κλίμακας 1:1000, που συνοδεύει την απόφαση 
αυτή και αποτελεί αναπόσπαστο μέρος αυτής. 

Η απόφαση αυτή να δημοσιευθεί σε ΦΕΚ μαζί με το 
τοπογραφικό διάγραμμα και τον πίνακα συντεταγμένων 
των κορυφών του ρέματος που την συνοδεύουν. 

Η ισχύς της απόφασης αυτής αρχίζει από την δημο¬ 
σίευση της σε ΦΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 5 Απριλίου 2007 

Ο Γενικός Γραμματέας Περιφέρειας 
ΓΕΩΡΓΙΟΣ Δ. ΤΣΙΟΤΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 



ΠΟΛΙΤΙΚΟΣ ΜΗΧΑΝΙΚΟΣ Τ Ε 

Αριθμ. 4837/437 (3) 

Κήρυξη ως αναδασωτέας έκτασης 399,536 στρ. στη 
θέση «Λαχανιάς», περιφέρειας οικισμού Αγίας Κυρι¬ 
ακής, Δ. Μονεμβάσιας, Νομού Λακωνίας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 1 του ν. 3200/1955 «περί 
διοικητικής αποκεντρώσεως», όπως τροποποιήθηκαν 
και ισχύουν. 

2. Τις διατάξεις των άρθρων 24 παρ. 1 και 117 παρ. 3 
του Συντάγματος. 

3. Των άρθρων 200 και 205 του ν.δ. 86/1969 (ΦΕΚ 7Α' 
1969). 

4. Τις διατάξεις του ν. 998/1979 «Περί προστασίας των 
δασών κ.λ.π. «και ειδικότερα: 

α) του άρθρου 34 παρ. 4, β) του άρθρ. 38 παρ. 1. γ. 
άρθρου 41 παρ. 3., όπως συμπληρώθηκαν με το άρθρο 
1 παρ. 8 του ν. 3208/2003. 

5. Τις διατάξεις του άρθρου 7 του ν. 2503/1997 «Δι¬ 
οίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις. 

6. Τ ις διαταγές του Υπουργείου Γ εωργίας: 

α) 160417/1180/8.7.1980, β) 182447/3049/24.9.1980. 

7. Την υπ’ αριθμ. 419/9.3.2007 πρόταση του Δασαρ¬ 
χείου Μολάων με την οποία προτείνεται η κήρυξη της 
έκτασης ως αναδασωτέας, κηρύσσουμε ως αναδασωτέα 
με σκοπό την αποκατάσταση με φυσική αναγέννηση 
της προϋπάρχουσας δασικής βλάστησης η οποία κα¬ 
λυπτόταν από αείφυλλα πλατύφυλλα (σχίνα, πουρνάρι, 


σπαλάθια) σε ποσοστό 40-80%, που καταστράφηκε από 
πυρκαγιά, της κατηγορίας της παραγράφου 1 του άρ¬ 
θρου 3 (περίπτωση ΙΙΙβ) του ν. 998/1979 «περί προστασίας 
των δασών και των δασικών εν γένει εκτάσεων της 
Χώρας», όπως αντικαταστάθηκε με την παράγραφο 1 
του άρθρου 1 ν. 3208/2003, δημόσια δασική έκταση εμ- 
βαδού 399,536 στρ. (εξαιρουμένων των τυχόν αγροτικών 
εκτάσεων) στη θέση «Λαχανιάς», περιφέρειας οικισμού 
Αγίας Κυριακής, Δ. Μονεμβάσιας, Νομού Λακωνίας, που 
προσδιορίζεται στο τοπογραφικό διάγραμμα κλίμακας 

1: 5000 με στοιχεία (1,2,3,.15, 1), που απεικονίζεται σε 

απόσπασμα χάρτη εκδόσεως Γ. Υ.Σ. κλίμακας 1:5000 
(Φ.Χ. 7377.8) και έχει όρια: 

Βόρεια: Με δημόσια δασική έκταση και αγροτική έκτα¬ 
ση. ^ 

Νότια: Με δημόσια δασική έκταση και αγροτική έκτα¬ 
ση. 

Ανατολικά: Με δημόσια δασική έκταση. 

Δυτικά: Με δημόσια δασική έκταση και αγροτική έκτα¬ 
ση. 

όπως φαίνεται στο συνημμένο τοπογραφικό διάγραμ¬ 
μα κλίμακας 1:5000 με στοιχεία (1,2,3.,15,1), που απεικο¬ 

νίζεται σε απόσπασμα χάρτη εκδόσεως Γ.Υ.Σ. κλίμακας 
1:5000, (Φ.Χ. 7377-8), που αποτελεί αναπόσπαστο μέρος 
της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 16 Απριλίου 2007 
Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

